Ванга, Странджа и събитието от 1981 година - ЧАСТ ПЪРВА
От редакцията: получихме писмо от нашия читател Владислав Лозанов, който споделя: Здравейте, приятели! Това е едно интересно независимо проучване по темата за древна Странджа и доста известните събития от 1981 година! Благодаря предварително за Вашите коментари! Това мое проучване е изцяло авторско и в момента подготвям втората част! Бих се радвал ако го публикувате на Вашия сайт и мисля, че ще има интерес! С уважение: Владислав Лозанов. Публикуваме разследването без промени и съкращения. „На нещо дойде ли му времето, никой и нищо не може да го спре“ – Слава Севрюкова Здравейте, приятели! Искам да Ви запозная с едно мое проучване във връзка с много интересна тема, за която има изписани множество статии, анализи и предположения, снимани са документални филми и различни хора са изказвали мнения и предположения – и участници, и свидетели, и заинтересовани, и напълно незапознати  с тематиката. В една мартенска вечер в тази 2017 година, докато четях случайна статия по този въпрос, внезапно установих много изненадваща и невероятно логична подробност, която пренареди пъзела по малко друг неочакван начин, но не по – малко вълнуващ. Наричам го по своему „технически анализ на ситуацията“. Не претендирам за дълбочина на анализа на случката, а просто изваждам най – точните и неоспорими описания и използвайки абсолютно достъпна и надеждна информация в уеб пространството, статистически данни и няколко уеб приложения, рисувам една доста завладяваща ума картина. Събитието от 1981 година Първото описание, както може би на много хора е известно, е при случката, описана от г-жа Красимира Стоянова в нейната супер интересна книга „Ванга – Истината“ на издателство АБГ ( Стоянова, Красимира. Истината. Издателство АБГ ). Баба Ванга, чиято племенница е г-жа Стоянова, я изпраща на точно определено място и на точно определена дата в Странджа планина, за да наблюдава уникално явление, което се появява във вид на холограмен или по – скоро релефен образ на гладка отвесна скала в местността Седлото до гр. Малко Търново до връх Голямо Градище.  Предлагам да видите книгата в интернет или на хартиен носител и да се запознаете по – подробно с историята, ако не Ви е известна – описана е в главата „Небесни пратеници“.  Не успях да намеря АБСОЛЮТНО никакви контакти с издателството АБГ и упоменавайки автора и произведението, ще си позволя няколко цитата. Второто описание е на г-н Христо Мутафчиев /лека му пръст!/, участник в събитието, от книгата му „Homo Sapiens за произхода на Homo Sapiens.“ ( Мутафчиев, Христо. HOMO SAPIENS за произхода на HOMO SAPIENS. Гуторанов 1995 ). Притежавам книгата на хартиен носител, оригинално издание и мога да предоставя копие от описанието. Отделно огромно значение има и последното интервю на г-н Мутафчиев, взето от г-жа Анна Зографова и публикувано в нейния блог – http://souroujon.blog.bg .От друга страна в публичното пространство изобилства от информация по темата и мисля, че на всички ще им бъде интересно. Сега нека се спрем по – подробно на събитието в първото описание / тълкуване /:1. Баба Ванга е казала, че на територията на България има хилядолетно послание от дълбока древност с безценна стойност в района на Малко Търново.2. Баба Ванга дава напътствия на своята племенница и я изпраща / напътства / с група хора на определено място в точно определено време.3. Дата е определена на 5 май 1981 година, защото: Цитат от книгата на Красимира Стоянова:„…Накрая спомена за някаква голяма скала и каза, че трябва да отидем на мястото на 5 май. Попитах я защо точно на 5 май, но тя ми каза само: Заради небесните тела. Трябва да гледате първите лъчи на Слънцето и Луната. И ми даде да разбера, че повече не желае да говори по този въпрос.“ 4. Групата наблюдава явление върху скала със светлинни образи, активирано от горепосочените лъчи – при изгрева на Слънцето и изгрева на Луната – появяват се две човешки фигури.5. Явлението не се повтаря впоследствие, когато отново отиват с експедиция.6. Баба Ванга казва, че още не дошло времето за разкриването му.7. Баба Ванга не коментира повече случилото се, но дава да се разбере, че е супер важно – явно е можела да сподели само това. Защо 5 май 1981? Това се е случило след новолуние – Луната е между Слънцето и Земята – тогава Луната и Слънцето изгряват и залязват от приблизително еднаква точка. Основните характеристики на това са: позиция в лунния цикъл, разстояние между Земята и Луната, разстояние между Земята и Слънцето, ъглов диаметър на Луната и ъглов диаметър на Слънцето / астрономическо обяснение в уикипедия /. Друго интересно тук? От друга страна, точно при новолуние е единствената възможност да се случи слънчево затъмнение, като най – редки са ПЪЛНИТЕ слънчеви затъмнения. Съществува така наречения цикъл на Сарос – период от приблизително 223 синодични месеца (около 6585,3211 дни, или 18 години, 11 дни, 8 часа), който може и е бил използван от дълбока дрвност за да се предсказват затъмнения на Слънцето и Луната. / https://en.wikipedia.org/wiki/Saros_(astronomy) /. След такъв период след ПЪЛНО слънчево затъмнение Слънцето, Луната и Земята се връщат в почти идентична геометрия и почти идентично ПЪЛНО слънчево затъмнение ще се случи, но ще се наблюдава на друго място – видимостта се измества със 120о на запад. По тези причини има отделни серии от такива цикли, в които се редуват пълни слънчеви затъмнения. В нашия случай, който има отношение към разглежданите събития, това е серията Сарос 145: ·         ПЪЛНО ЗАТЪМНЕНИЕ на 31 юли 1981 / видимо в Азия / ·         Следващото е ПЪЛНО ЗАТЪМНЕНИЕ на 11 август 1999 ·         Следващото е ПЪЛНО ЗАТЪМНЕНИЕ на 21 август 2017 ·         Следващото е ПЪЛНО ЗАТЪМНЕНИЕ на 02 септември 2035 и т.н ·         До невъзможността за ПЪЛНО затъмнение в рамките на този текущ цикъл Сарос – в случая тази серия е почнала 1639 година и ще свърши 2342 година с общо 39 пълни затъмнения с еднаква позиция между Слънцето, Луната и Земята. АНАЛИЗ Събитието, което разглеждаме се е случило ТОЧНО в годината с ПЪЛНО слънчево затъмнение и по – точно – 3 месеца преди затъмнението от този Сарос цикъл – САРОС 145 и мисля, че Баба Ванга нарочно ни приковава погледа към точно този цикъл. Баба Ванга е починала точно на 11 август 1996, като сама е казвала че знае датата на смъртта си. ПЪЛНОТО ЗАТЪМНЕНИЕ от 11 август 1999 е УНИКАЛНО видимо от територията на България и Европа, като линията на наблюдение минаваше в района на град Варна. Линията на перфектна видимост минаваше през Индия, Иран,Турция и ЦЯЛА Европа и е наблюдавано от огромен брой хора. ПЪЛНОТО ЗАТЪМНЕНИЕ от 21 август 2017 ще е видимо САМО и ЕДИНСТВЕНО на  територията на САЩ. ПЪЛНОТО ЗАТЪМНЕНИЕ от 02 септември 2035 ще е видимо на територията на КИТАЙ, КОРЕЯ и ЯПОНИЯ – линията на перфектна видимост минава през СТОЛИЦИТЕ Пекин, Сеул и Токио. ПЪЛНОТО ЗАТЪМНЕНИЕ от 12 септември 2053 ще е видимо в древната долина на Нил в Египет / Луксор / и ТОЧНО в средата на Гибралтарския проток / Средиземно море / По тази логика – ТОЧНО на 25 – 26 май 2017 ситуацията с телата ще е идентична с тази ситуация от 4 – 5 май 1981 и следващата такава ситуация ще бъде чак 2035 година – доста далеч във времето. Просто всичко от геометрията между Слънцето, Луната и Земятаоколо 4-5 май 1981 ще е идентично с положението около 25-26 май 2017!Както е било идентично положението и около 15-16 май 1999 ! И ще бъде идентично и около 6-7 юни 2035! За щастие в момента има уеб инструменти, който могат да ни визуализират точно всичко – http://www.mooncalc.org и http://www.suncalc.org Ето и снимки на ситуацията от 1981 година и от бъдещата и скоро настъпваща ситуация в 2017 година: Луната от 5 май 1981 година / точно по описанието след 16 минути след пълното скриване на Слънцето / Слънцето от 5 май 1981 година / точно по описанието пълно скриване на Слънцето / Луната на 27 май 2017 година / точно 23 минути след пълното скриване на слънцето / Слънцето на 27 май 2017 година / точно пълно скриване на Слънцето / Всичко обаче подлежи на допълнителен анализ – аз не съм професионален астроном, но съм любител – ентусиаст и смятам, че ВСИЧКО ДО ТУК изключва СЛУЧАЙНОСТТА – най – малкото геометрията е изключително близка и стойностите на елементите на характеристиките като ъгли и разстояния са идентични. ИЗВОД Ако наистина се наблюдава и заснеме това явление, това ще бъде неопровержимо и уникално доказателство не само на думите на Ванга, но и ключ към разгадаваното на древността на човек и всичко това ще тръгне от България – което още веднъж доказва уникалността на българите и приноса им за света. Това явление ще докаже, че древните хора са познавали отлично движението на небесните тела и са боравили с каменни обекти по уникален начин – гарантирам, че подобно явление с поява на изображения върху скала след лъчи е уникално и не съм чувал подобно нещо. Аз съм напълно убеден, че това явление ще се наблюдава тази година по посоченото време или поне, че шансът за това е огромен. При интерес, моля заедно със заинтересувани любители и професионалисти да продължим анализа и да опитаме наблюдение и регистриране под някаква форма. Няма начин да е абсолютна случайност всичко описано до момента. Подготвил съм и Част 2 – там правя засичане с второто описание – това на г-н Мутафчиев, и съответния анализ и изводи, като се очертава и резервна дата за наблюдение. Както виждате, дори не влизам в конспиративни или други практики, а правя един логичен анализ на описано и регистрирано събитие в контекста на събития – минали и предстоящи. Нека заедно да напишем една нова история, гледайки напред в бъдещето! И финален цитат от книгата на г-жа Красимира Стоянова, която безкрайно уважавам, в който небесните пратеници поставят „статуи“ на Земята: „ Когато слагаха скулптурите, единият от тези същества каза на другия: –       Не трябва ли да ги преместим малко по – встрани за да не бъдат видени от хората? А другият му отговори: –       Не се страхувай, не виждаш ли, че те са слепи. „ ( Стоянова, Красимира. Истината. Издателство АБГ ) От редакцията: Благодарим ти за доверието, Владислав! А вие скъпи приятели, следете за втората част тук: Владислав Пламенов Лозанов@ 2017